text: Vejle: Byrådspolitiker på vej i Folketinget
  10 juni 2014 kl. 06.25
  Byrådsmedlem for Venstre i Vejle, Jens Ejner Christensen, overtager den ledige plads i Folketinget efter Ulla Tørnæs.
  Gårdejer og byrådsmedlem for Venstre i Vejle, Jens Ejner Christensen, overtager det ledige sæde i Folketinget efter Ulla Tørnæs, der netop er valgt som Europaparlamentariker.
  - Jeg glæder mig til at få indsigt i, hvad der sker på den landspolitiske arena, og jeg håber at kunne bringe erfaringer fra mit lokalpolitiske arbejde med ind på Christiansborg, så der sker en fornuftig sammenhæng mellem den kommunalpolitiske virkelighed og det landspolitiske, siger han.
  Jens Ejner Christensen skal formelt godkendes i Folketinget onsdag og begynder officielt som folketingspolitiker d. 1. juli.
  Han fortsætter i byrådet, hvor han har siddet siden 2009.
  